CELEX: 32012L0037
Language: bg
Date: 2012-11-22 00:00:00
Title: Директива за изпълнение 2012/37/ЕС на Комисията от 22 ноември 2012 година за изменение на някои приложения към директиви 66/401/ЕИО и 66/402/ЕИО на Съвета по отношение на условията, на които трябва да отговарят семената от Galega orientalis Lam., максималното тегло на партидите семена от някои видове фуражни растения и големината на пробите от Sorghum spp.  текст от значение за ЕИП

23.11.2012   
            
            
               BG
            
            
               Официален вестник на Европейския съюз
            
            
               L 325/13
            
         ДИРЕКТИВА ЗА ИЗПЪЛНЕНИЕ 2012/37/ЕС НА КОМИСИЯТА
   от 22 ноември 2012 година
   за изменение на някои приложения към директиви 66/401/ЕИО и 66/402/ЕИО на Съвета по отношение на условията, на които трябва да отговарят семената от Galega orientalis Lam., максималното тегло на партидите семена от някои видове фуражни растения и големината на пробите от Sorghum spp.
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), и по-специално член 21а от нея,
   като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (2), и по-специално член 21а от нея,
   като има предвид, че:
   
               (1)
            
            
               Твърдостта на семената е типична характеристика на Galega orientalis Lam. По тази причина изискванията за качеството на вида по отношение на минималната кълняемост следва да бъдат допълнени с определена информация относно тази характеристика.
            
         
               (2)
            
            
               С Директива 66/401/ЕИО се определя максимално тегло на партидите семена с цел да се избегне различие на партидите при изпитването на семената.
            
         
               (3)
            
            
               Тъй като развитието на производствените практики и търговията със семена, по-специално увеличаването на площите на културите, както и методите за транспортиране на семената, сочат, че може би е желателно да се увеличи максималното предписано тегло на партидите семена от тревни култури, бе организиран временен експеримент съгласно Решение 2007/66/ЕО на Комисията (3).
            
         
               (4)
            
            
               Експериментът показа, че при новите условия предприятията за производство са в състояние да произвеждат достатъчно хомогенни партиди семена с по-голям размер. Поради това на държавите членки следва да бъде предоставена възможност да разрешават увеличаване на максималното тегло на партидите семена от тревни видове.
            
         
               (5)
            
            
               Установените в Директива 66/402/ЕИО условия за производство на семена, полева инспекция, вземане на проби и изпитване се основават на международно признати методи и стандарти, като утвърдените от Международната асоциация за изпитване на семена (ISTA).
            
         
               (6)
            
            
               Изискванията за качество за вида Sorghum spp. са определени главно въз основа на вида Sorghum bicolor (L.) Moench. Вследствие на новоразработения пазар за производство на фураж и биомаса се увеличи търсенето на други подвидове и хибриди на Sorghum spp. с по-малък размер на зърната и с по-тънка и плоска форма. Следователно изискванията за отделните подвидове следва да бъдат разработени по-подробно с цел да се вземат предвид характеристиките на семената им.
            
         
               (7)
            
            
               Видът Sorghum spp. следва да бъде разделен на Sorghum bicolor (L.) Moench и Sorghum sudanense (Piper) Stapf и неговите хибриди, а големината на пробите от тях следва да бъде съобразена с установените от ISTA стандарти.
            
         
               (8)
            
            
               Поради това директиви 66/401/ЕИО и 66/402/ЕИО следва да бъдат съответно изменени.
            
         
               (9)
            
            
               Мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,
            
         ПРИЕ НАСТОЯЩАТА ДИРЕКТИВА:
   Член 1
   Изменения на Директива 66/401/ЕИО
   Директива 66/401/ЕИО се изменя, както следва:
   
               1)
            
            
               В таблицата в раздел I, точка 2, буква А от приложение II относно вписването за Galega orientalis Lam. в колона 2 числото „60“ се заменя със следното:
               „60, (а) (б)“.
            
         
               2)
            
            
               В колона 1 от приложение III вписването за „Poaceae (Gramineae)“ се заменя със следното:
               „
                     Poaceae (Gramineae)
                  
                   (4)
               
            
         Член 2
   Изменение на Директива 66/402/ЕИО
   Приложение III към Директива 66/402/ЕИО се изменя, както следва:
   
               1)
            
            
               Вписванията за Sorghum bicolor, Sorghum bicolor х Sorghum sudanense и Sorghum sudanense се заменят със следното:
               
                           1
                        
                        
                           2
                        
                        
                           3
                        
                        
                           4
                        
                     
                           „Sorghum bicolor (L.) Moench
                        
                        
                           30
                        
                        
                           900
                        
                        
                           900
                        
                     
                           
                              Sorghum sudanense (Piper) Stapf
                        
                        
                           10
                        
                        
                           250
                        
                        
                           250“
                        
                     
         
               2)
            
            
               След вписването за Sorghum sudanense (Piper) Stapf се вмъква следното вписване:
               
                           1
                        
                        
                           2
                        
                        
                           3
                        
                        
                           4
                        
                     
                           „Хибриди на Sorghum bicolor (L.) Moench x Sorghum sudanense (Piper) Stapf
                        
                        
                           30
                        
                        
                           300
                        
                        
                           300“
                        
                     
         Член 3
   Транспониране
   1.   Държавите членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 31 декември 2013 г. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 4
   Влизане в сила
   Настоящата директива влиза в сила на седмия ден след публикуването ѝ в Официален вестник на Европейския съюз.
   
   Член 5
   Адресати
   Адресати на настоящата директива са държавите членки.
   
      Съставено в Брюксел на 22 ноември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ 125, 11.7.1966 г., стр. 2298/66.
   
      (2)  ОВ 125, 11.7.1966 г., стр. 2309/66.
   
      (3)  ОВ L 32, 6.2.2007 г., стр. 161.
   
      (4)  Максималното тегло на една партида може да бъде увеличено до 25 тона, ако доставчикът е получил разрешение за това от компетентния орган.“